钦定古今图书集成/明伦汇编/交谊典/第058卷 > 《水调歌头》〈同德久诸季小饮〉李纲
## 钦定古今图书集成/明伦汇编/交谊典/第058卷 > 《水调歌头》〈同德久诸季小饮〉李纲

律吕自相召，韶濩不难谐。致君泽物，古来何世不须
才。幸可山林高卧，袖手何妨闲处，醇酒醉朋侪。千里
故人驾，不怕物情猜。秋夜永，更秉烛，且衔杯。五年
离索，谁谓谈笑豁幽怀。况我早衰多病，屏迹云山深
处，俗客不曾来。此日埽花径，蓬户为君开。